კოსოვოს პასპორტი

კოსოვოს პასპორტი — სამოგზაურო დოკუმენტი, რომელიც გადაეცემა კოსოვოს რესპუბლიკის მოქალაქეებს. დოკუმენტი ხელს უწყობს მოქალაქის საერთაშორისო მოგზაურობას, ასევე არის მოქალაქეობის დამადასტურებელი საბუთი. პასპორტები გაიცემა შინაგან საქმეთა სამინისტროს მიერ, გარდა დიპლომატიური პასპორტებისა, რომელსაც გასცემს საგარეო საქმეთა სამინისტრო. კოსოვოს პასპორტები შეესაბამება საერთაშორისო ავიაციის ორგანიზაციის (იკაო) და მანქანის წაკითხვისთვის საჭირო ყველა ნორმას, მაგრამ ქვეყანის/მოქალაქეობის კოდი RKS არ შეესაბამება ISO 3166-ის და ამით იკაოს მიერ არ არის დადასტურებული. პასპორტის დიზაინი 2008 წლის 14 მარტს გამოქვეყნდა. პირველი პასპორტი 2008 წლის 30 ივლისს გაიცა და 2009 წლის 20 მაისს კოსოვოს მოქალაქეებისათვის 300 ათასი პასპორტი გაიცა.
პასპორტის ახალი დიზაინი შინდისფერია, კოსოვოს რესპუბლიკის გერბით გარეკანი გვერდის შუაგულში. სიტყვა „პასპორტი“ დაწერილია პასპორტის გარეკანზე ალბანურად, სერბულად და ინგლისურად. ამ ენაზეა დაბეჭდილი პასპორტის ყველა შესაბამისი ინფორმაცია. მოქალაქეებისათვის, რომლებიც 18 წლის ან უფრო მაღალი ასაკისაა, პასპორტი გაცემიდან 10 წლის განმავლობაში მოქმედებს. ახალი ეროვნული პასპორტების დანერგვამდე, გაერო-ს ადმინისტრაციამ 2 წლიანი ვადის სამგზავრო დოკუმენტს აძლევდა. ამ სამგზავრო დოკუმენტაციის გაცემა 2008 წელს შეწყდა, ხოლო დარჩენილი დოკუმენტები 2010 წლამდე მოქმედებდნენ.
ბიომეტრიული პასპორტი
2011 წლის 31 ოქტომბრიდან, კოსოვოს ხელისუფლებამ დაიწყო ახალი კოსოვოს ბიომეტრიული პასპორტის გაცემა.
სახეები
არსებობს ოთხი სახის პასპორტი: ჩვეულებრივი, ოფიციალური, დიპლომატიური და სამგზავრო დოკუმენტი. განაცხადის საფასური 25 ევროს შეადგენს.
ჩვეულებრივი
მუქი ლურჯი გარეკანი
გაიცემა კოსოვოს ყველა მოქალაქეს 10 წლით ვადით, კერძო საერთაშორისო მოგზაურობის ხელშესაწყობად.
ოფიციალური
მარონის გარეკანი
გაუცემა მთავრობის წევრებს და მათი ოჯახის წევრებს, 5 წლის ვადით.
დიპლომატიური
შავი გარეკანი
გაიცემა რესპუბლიკის პრეზიდენტს, პრემიერ მინისტრს, მთავრობის წევრებს, საკონსტიტუციო სასამართლოს თავმჯდომარეს, უზენაესი სასამართლოს თავმჯდომარეს, ელჩებს, ისევე როგორც საელჩოებში მომუშავე სხვა დიპლომატიურ პერსონალს, ომბუდსმენს, სახელმწიფო დელეგაციების წევრებს. მოქმედების ვადა მაქსიმუმ 5 წელია.
სამგზავრო დოკუმენტი
ღია ლურჯი გარეკანი
გაიცემა კოსოვოს მოქალაქეს, რომელმაც დაგარგა ან მოიპარეს ორდინალური პასპორტი. ასევე შეიძლება გაიცეს არანაკლებ 5 კაციან და 50-ზე მეტ კაციან ჯგუფის მგზავრობისთვის. სამგზავრო დოკუმენტს 30 დღიანი ვადა აქვს.
პასპორტის საინფორმაციო გვერდი
პასპორტის საინფორმაციო შეიცავს შემდეგ ინფორმაციას:
ტიპი [P]
კოდო [ქვეყნის კოდი: RKS]
პასპორტის ნომერი
გვარი
სახელი
დაბადების ადგილი
დაბადების თარიღი
მოქალაქეობა [კოსოვო]
სქესი
სიმაღლე
თვალის ფერი
გამცემი ორგანო
პირადი ნომერი
გაცემის თარიღი/ვადის გასვლის თარიღი
მე-3 გვერდზე, მფლობელის სურათის გარდა, თითის ანაბეჭდი და ხელმოწერაც არის მოცემული.
აღიარება
კოსოვოს დამოუკიდებლობის ცალმხრივი გამოცხადება არ არის საყოველთაოდ აღიარებული. ამიტომ, ზოგიერთ ქვეყანას შეუძლია არ მიიღოს კოსოვოს რესპუბლიკის მთავრობის მიერ გაცემული პასპორტები.
დამოუკიდებლობა
2017 წლის 27 თებერვლის მდგომარეობით, გაეროს 111 წევრმა ქვეყანამ ოფიციალურად აღიარა კოსოვო. ამავე ქვეყნებმა ასევე აღიარებენ კოსოვოს პასპორტს.
მხოლოდ პასპორტები
გარდა ამისა, სხვა ქვეყნებმა აღიარეს კოსოვო პასპორტი, როგორც სამგზავრო დოკუმენტი, თუმცა კოსოვოს, როგორც ქვეყანას არ აღიარებენ. სიტუაცია ტაივანის პასპორტის მსგავსია, როდესაც ქვეყნების უმეტესობა ტაივანის პასპორტს ცნობს, მიუხედავად იმისა, რომ ისინი არ აღიარებენ ტაივანს.
ქვემოთ მოცემული ქვეყნები ოფიციალურად აცხადებენ, რომ ისინი აღიარებენ კოსოვოს პასპორტს, როგორც სამგვზავრო დოკუმენტს, ხოლო კოსოვოს დამოუკიდებელ ქვეყანად არ აღიარებენ:
- ვიზა გაიცემა ცალკე ფორმით
გარდა ამისა, არსებობს რამდენიმე ქვეყანა, სადაც შესაძლებელია მგზავრობა კოსოვოს პასპორტით, რადგან ამ ქვეყნებში ასეთი შემთხვევებისთვის გათვლილი სახელმწიფო პოლიტიკა ან მკაფიოდ ჩამოყალიბებული დე-ფაქტო პრაქტიკა ოფიციალურად არ არსებობს. ქვეყნები, სადაც შეიძლება ამ გზით მგზავრობა:
რუსეთი
რუსეთი არ აღიარებს კოსოვოს დამოუკიდებელ სახელმწიფოდ და არც კოსოვოს პასპორტს აღიარებს, როგორც ჩვეულებრივ გარემოში რუსეთში ყოველდღიური შესვლისთვის მოქმედ სამგზავრო დოკუმენტს. თუმცა, კოსოვოს პასპორტით შეიძლება რუსეთში შესვლა სპეციალურ შემთხვევებში, როგორიცაა საერთაშორისო ოლიმპიური კომიტეტისა და სხვა საერთაშორისო სპორტული ორგანიზაციების ეგიდით გამართულ ღონისძიებებში დასწრება ან მონაწილეობის შემთხვევაში, რომელის წევრი კოსოვოც არის. კოსოვოს პასპორტში რუსული ვიზა სპეციალური ფორმებით თავსდება. რუსეთის საელჩო ბელგრადში გამოაქვეყნა განცხადება რუსეთში კოსოვოს პასპორტის გამოყენების შესახებ:
სერბეთი
სერბეთი აღარ ამბობს უარს კოსოვოს რესპუბლიკის საბაჟო ორგანოს შემოსვლელ და გასასვლელ ბეჭდებზე, ან კოსოვოს ვიზაზე. ეს ბეჭდები და ვიზები უბრალოდ მოწმდება, რამაც შეიძლება გამოიწვიოს პრობლემები გაუქმებული გრძელვადიანი ვიზებისთვის. თუმცა, მესამე ქვეყნებიდან საზღვრის გადაკვეთა კოსოვოს რესპუბლიკაში, სერბეთის მიერ მიჩნეულია უკანონო ქმედებად, რაც შესაძლებელია შექმნას გარკვეული პრობლემები, თუ პირი შემოდის და ცდილობს სერბეთის დატოვებას შესაბამისი ჩანაწერის გარეშე.
რესურსები ინტერნეტში
კოსოვოს შინაგან საქმეთა სამინისტროს პასპორტის პრეზენტაცია
იხილეთ აგრეთვე
კოსოვოს საგარეო ურთიერთობები
სქოლიო
პასპორტები ქვეყნების მიხედვით
კოსოვოს საგარეო ურთიერთობები